**DĖL ROKIŠKIO KRAŠTO MUZIEJAUS TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO**

2023 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba nusprendžia:

1. Patvirtinti Rokiškio krašto muziejaus teikiamų paslaugų sąrašą ir įkainius nauja redakcija (priedas).

2. Pripažinti netekusiu galios Rokiškio rajono savivaldybės tarybos 2022 m. birželio 23 d. sprendimą Nr. TS-163 ,,Dėl Rokiškio krašto muziejaus teikiamų paslaugų sąrašo ir įkainių patvirtinimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO KRAŠTO MUZIEJAUS TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO“ AIŠKINAMASIS RAŠTAS**

2023-03-31

Rokiškis

**Sprendimo projekto tikslai ir uždaviniai.** Patvirtinti Rokiškio krašto muziejaus teikiamų paslaugų sąrašą ir įkainius, o iki tol galiojusį Rokiškio rajono savivaldybės tarybos 2022 m. birželio 23 d. sprendimą Nr. TS-163 ,,Dėl Rokiškio krašto muziejaus teikiamų paslaugų sąrašo ir įkainių patvirtinimo“ pripažinti netekusiu galios.

**Teisinio reguliavimo nuostatos.** Lietuvos Respublikos vietos savivaldos įstatymas ir Lietuvos Respublikos muziejų įstatymas.

**Sprendimo projekto esmė.** Pakeitimai inicijuoti atsižvelgiant į įstaigos perspektyvą dalyvauti jungtiniuose turizmo paslaugų projektuose, taip pat gidų paslaugų kainų padidėjimą.

Pagrindiniai pakeitimai:

1. Įvedama nauja paslauga ir kaina: 1.1.3. visų ekspozicijų ir laikinų parodų lankymas asmenims, įsigijusiems jungtinę turizmo paslaugą (išskyrus komercines parodas). Kaina taikoma įstaigai dalyvaujant jungtiniame kelių turizmo paslaugų teikėjų pasiūlyme su bendra kainodara. Dalyvavimo jungtinėje turizmo paslaugoje sąlygos tvirtinamos muziejaus direktoriaus įsakymu. Su paslaugos administratoriumi pasirašoma sutartis. Už paslaugas atsiskaitoma bankiniu pavedimu.

2. Nustatoma didesnė apžvalginės arba teminės ekskursijos Rokiškio krašto muziejuje (iki 1,5 val., grupei iki 30 asmenų, visoms asmenų kategorijoms) kaina: lietuvių kalba – 20 eurų (buvo 15 eurų); užsienio kalba – 25 eurai (buvo 20 eurų).

3. Keliose eilutėse atliekami formuluočių pakeitimai, susiję su parodų vieta. Savo kainodaroje, šalia pagrindinės ekspozicijos dvaro rūmuose, Rokiškio krašto muziejus yra nustatęs papildomą bilieto kainą didelių kaštų parodoms. Praktika parodė, jog parodos organizuojamos ne tik dvaro oficinoje, todėl žodžiai „išskyrus parodas dvaro oficinoje“ keičiami į žodžius „išskyrus komercines parodas“.

**Laukiami rezultatai:**

1. Įstaiga turi galimybę jungtis į bendros kainodaros projektus.

2. Žmogiškiesiems ištekliams imli gido paslauga geriau apmokama.

**Finansavimo šaltiniai ir lėšų poreikis**. Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Komunikacijos ir kultūros skyriaus vedėja Irena Matelienė